open-index/open-wikipedia-markdown huggingface dataset:
இரச்சகொண்டா

**இரச்சகொண்டா கோட்டை** (*Rachakonda Fort* ) என்பது இந்தியாவின் தெலங்காணாவின் யாதத்ரி புவனகிரி மாவட்டத்தில் இரச்சகொண்டா என்ற இடத்தில் அமைந்துள்ள ஒரு வரலாற்று கோட்டையாகும்.  இது கி.பி 14ஆம் நூற்றாண்டில் இரச்செர்லா நாயக்க மன்னன் அனபோத நாயக்கன் என்பவனால் கட்டப்பட்டது. அதுவரை இரச்செர்லா நாயக்கர்கள் தங்கள் தலைநகரான அனுமகல்லுவில் ( தற்போதைய அமங்கல் ) இருந்தனர். பொ.ச. 1360ஆம் ஆண்டில், தலைநகரத்தை அனபோத நாயக்கன் அனுமகல்லுவிலிருந்து இரச்சகொண்டாவுக்கு மாற்றினான். அங்கு அவன் ஒரு வலுவான கோட்டையைக் கட்டினான். 

நிர்வாக வசதிக்காக அனபோத நாயக்கன் இராச்சியத்தை இரண்டாகப் பிரித்தான். அவனது சகோதரன் மாதநாயக்கன் தேவரகொண்டாவிலிருந்து ஆட்சி செய்தான். பொ.ச. 1430 இல் இரச்செர்லா நாயக்கர்கள் பாமினி சுல்தானகத்திடம் தங்களின் கட்டுப்பாட்டை இழந்தனர். ஆனாலும் பொ.ச. 1475 வரை தேவரகொண்டாவை ஆட்சியை தக்கவைத்துக் கொண்டிருந்தனர். இறுதியாக இரச்செர்லா இராச்சியம் முடிவுக்கு வந்து, அவர்கள் விஜயநகரப் பேரரசிடம் சேர்ந்தனர்.

thumb| தெற்கில் பிரதான நுழைவாயில்
thumb| கோட்டை மலையின் நுழைவாயில்களில் ஒன்று

## மேற்கோள்கள்

## மேலும் படிக்க
* "Andhra Vijana Sarvasvam" Telugu Samskriti Volume I, in Telugu language published by the Telugu University at Hyderabad. The article on Rachakonda Kingdom was authored by Mallampalli Somasekhara Sarma an Indian historian who wrote the "Forgotten History of Telugu Kingdoms"
* "Velugoativari Vamsavali" a compendium of the Velugoti family of Venkatagiri from the Mackenzie collection.

## வெளி இணைப்புகள்

* Best View About Rachakonda Fort

பகுப்பு:தெலங்காணா கோட்டைகள்
பகுப்பு:தெலங்காணா வரலாறு
அமங்கல்

**அமங்கல்** (*Amangal*) என்பது இந்திய மாநிலமான தெலங்காணாவின் ரங்கா ரெட்டி மாவட்டத்தில் உள்ள ஒரு நகராட்சியாகும். மேலும் இது கல்குருத்தி மக்களவைத் தொகுதியின் கீழ் உள்ளது. இது கந்துகூர் வருவாய் பிரிவின் அமங்கல் மண்டலத்தில் அமைந்துள்ளது. 

## நிலவியல்
அமங்கல் 16.850 ° வடக்கிலும் 78.533 ° கிழக்கிலும் அமைந்துள்ளது. இதன் சராசரி உயரம் 507 மீட்டர் (1,663 அடி) ஆகும்.

## வரலாறு
இரச்செர்லா பத்மநாயக்க வம்சம் 13ஆம் நூற்றாண்டில் அமங்கலை அதன் தலைநகராக ஆட்சி செய்தது.  பத்மநாயக்கன் வம்சம் காக்கத்திய மன்னர்களின் நிலப்பிரபுக்களாக இருந்தனர். இரச்செர்லா நாயக்கர்கள் தங்கள் தலைநகரான அனுமகல்லுவில் (அமங்கல்) இருந்தனர். இரச்செர்லா பத்மநாயக்க வம்சத்தின் முன்னோடி முதலாம் சிங்கமநாயக்கன் என்பவனாவான். அவன் தனது இராச்சியத்தை அமங்கலில் இருந்து ஆட்சி செய்தான். அதைத் தொடர்ந்து, அவனது வாரிசுகள் இரச்சகொண்டா மற்றும் தேவரகொண்டாவுக்கு மாறினர். பொ.ச. 1360ஆம் ஆண்டில், தலைநகரத்தை அனபோத நாயக்கன் என்பவன் அனுமகல்லுவிலிருந்து இரச்சகொண்டாவுக்கு மாற்றினான். அங்கு அவன் ஒரு வலுவான கோட்டையைக் கட்டினான். நிர்வாக வசதிக்காக அனபோத நாயக்கன் இராச்சியத்தை இரண்டாகப் பிரித்தான். அவனது சகோதரன் மாதநாயக்கன் தேவரகொண்டாவிலிருந்து ஆட்சி செய்தான்

## மேற்கோள்கள்

பகுப்பு:Coordinates on Wikidata
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:தெலங்காணா வரலாறு
தேவரகொண்டா

**தேவரகொண்டா** (*Devarakonda*) என்பது இந்திய மாநிலமான  தெலங்காணாவின் நல்கொண்டா மாவட்டத்தில் உள்ள ஒரு நகரமாகும். இது தேவரகொண்டா பிரிவின் தேவரகொண்டா மண்டலத்திலுள்ள ஒரு நகராட்சியாகும்.    இது மாவட்ட தலைமையகமான நல்கொண்டாவிலிருந்து சுமார் 30 கிலோமீட்டர் (5 மீ) தொலைவிலும், மாநிலத் தலைநகர் ஐதராபாத்து நகரிலிருந்து 108 கிலோமீட்டர் (5 மீ) தொலைவிலும் அமைந்துள்ளது. ஊருக்கு அருகில் ஒரு பழங்கால கோட்டை உள்ளது, இது தேவரகொண்டா என்றும் அழைக்கப்படுகிறது. இடைக்காலத்தில், கிராமம் உள்ளூர் வணிக மையமாக வளர்ந்தது. 

இங்குள்ள திண்டி நீர்த்தேக்கம் ஒரு காலத்தில் இரச்செர்லா நாயக்க வம்சத்தின் கோட்டையாக இருந்தது. ஆனால் இப்போது இடிந்து கிடக்கிறது. இது ஒரு முக்கியமான பண்டைய தளமாகும். இந்தக் கோட்டை ஏழு மலைகளுக்கு இடையில் அமைந்துள்ளது. நல்கொண்டா, மகபூப்நகர், மிரியாலகுடா மற்றும் ஐதராபாத்து ஆகிய இடங்களிலிருந்து சாலை வழியாக இதனை அணுகலாம். 

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, தேவரகொண்டாவில் 37,434 என்ற அளவில் மக்கள் தொகை உள்ளது. இதில் ஆண்கள் 53%  பெண்கள் 47% என இருக்கின்றனர். தேவரகொண்டாவின் சராசரி கல்வியறிவு விகிதம் 72% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 81% மற்றும் பெண் கல்வியறிவு 63%. தேவரகொண்டாவில், மக்கள் தொகையில் 12% 6 வயதுக்குட்பட்டவர்கள். 

## மேற்கோள்கள்

பகுப்பு:தெலங்காணா கோட்டைகள்
பகுப்பு:Coordinates on Wikidata
பகுப்பு:தெலங்காணா வரலாறு
பகுப்பு:தெலங்காணாவில் உள்ள ஊர்களும் நகரங்களும்
ம. இராதாகிருஷ்ண பிள்ளை

**ம. இராதாகிருஷ்ண பிள்ளை** (*M. Radhakrishna Pillai*)(1911-1974) என்பவர் இந்திய அரசியல்வாதி மற்றும் பரோபகாரர் ஆவார். இவர் சென்னை மாநகரத் தந்தையாக பணியாற்றி உள்ளார். சென்னையில் உள்ள விளையாட்டரங்கம் ஒன்றிற்கு இவரது பெயரில் மேயர் ராதாகிருஷ்ணன் விளையாட்டரங்கம் என அழைக்கப்படுகிறது.

## ஆரம்ப கால வாழ்க்கை
இராதாகிருஷ்ண பிள்ளை மணியம் வெங்கடரத்னம் பிள்ளை மற்றும் அலர்மேல் மங்கை தாயார் ஆகியோருக்கு மகனாக 1911இல் பிறந்தார். இவரது தாய் வசதியான தோட்டகாடு குடும்பத்தைச் சேர்ந்தவர். இராதாகிருஷ்ண பிள்ளை இளமையாக இருந்தபோது வெங்கடரட்னம் பிள்ளை இறந்தார். பிள்ளையின் தாத்தா 1930 இல் இறந்தார்.

இராதாகிருஷ்ண பிள்ளை இந்து இறையியல் உயர்நிலைப்பள்ளியிலும் பச்சையப்பா உயர்நிலைப் பள்ளியிலும் பள்ளிப்படிப்பைப் முடித்தார். 1930இல் பச்சையப்பன் கல்லூரியில் பட்டம் பெற்ற இவர் சென்னை சட்டக் கல்லூரியில் சட்டம் பயின்றார். பட்டப்படிப்பைத் தொடர்ந்து,  வழக்கறிஞர் வி. சி. கோபால் ரத்னத்திடம் உதவி வழக்கறிஞராக பயிற்சிபெற்றார். இவர் பெருந்தேவி தயாரம்மாளை 1936இல் திருமணம் செய்தார்.

## மாநகரத் தந்தை
இராதாகிருஷ்ண பிள்ளை 1944–45ல் சென்னை மாநகரத் தந்தையாகப் பணியாற்றினார். இவர் மாநகரத் தந்தையாகப் பணியாற்றிய காலத்தில் பல சீர்திருத்தங்களைக் கொண்டுவந்தார்.

## பிற்கால வாழ்வு
இராதாகிருஷ்ண பிள்ளை 1962 முதல் 1967 வரை அரசியலிருந்து விலகி இருந்தார், பின்னர் மீண்டும் தனது ஆதரவாளருடன் 1969 ல் மீண்டும் புதுப்பித்து இந்திரா காந்தியுடன் இணைந்து கே காமராஜ் எதிராகப் பணியாற்றினார். இவர் தனது 63 வயதில் 1974ஆம் ஆண்டு காலமானார்.

## மேற்கோள்கள்
*  * 

பகுப்பு:சென்னை நகரத்தந்தைகள்
பகுப்பு:1974 இறப்புகள்
பகுப்பு:1911 பிறப்புகள்
ராண்டால் அராசு

**ராண்டால் அராசு**  (*Randall Arauz*) கோசுட்டாரிக்கா நாட்டில் பணிபுரியும் ஒரு சுற்றுச்சூழல் ஆர்வலர் ஆவார். சுறாக்களின் பாதுகாப்பு மற்றும் சுறாக்களை வேட்டையாடும் தொழிலை தடைசெய்வதற்கான முயற்சிகளுக்காக 2010 ஆம் ஆண்டு இவருக்கு கோல்டுமேன் சுற்றுச்சூழல் விருது வழங்கப்பட்டது. இதைத்தவிர  2010 ஆம் ஆண்டிற்கான நிலையான மேம்பாட்டுக்கான கோதன்பர்க் விருதும் அராசிற்கு  கென் செர்மனுடன் கூட்டாக பகிர்ந்து வழங்கப்பட்டுள்ளது. கடல் ஆமைகளைப் பாதுகாப்பதற்கான அமைப்பு ஒன்றையும் அராசு நிறுவி நடத்திவருகிறார்.
## மேற்கோள்கள்

பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பிரிகி அரிசாண்டி

**பிரிகி அரிசாண்டி** (*Prigi Arisandi*) இந்தோனேசிய நாட்டைச் சேர்ந்த  உயிரியலாளர் மற்றும் சுற்றுச்சூழல் ஆர்வலராவார். 1976 ஆம் ஆண்டு சனவரி மாதம் 24 ஆம் தேதி இவர் பிறந்தார். இந்தோனேசியாவிலுள்ள மிகப் பழ்மையான ஏர்லாங்கா பல்கலைக்கழகத்தில் அரிசாண்டி உயிரியலில் பட்டம் பெற்றார். மூன்று மில்லியன் மக்களுக்கு குடிநீர் வழங்கிவரும் சுரபயா நதி தொழில்துறையால் சந்திக்கும் மாசுபாட்டைக் குறைப்பதற்கான முயற்சிகளுக்காக 2011 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது. 1980 ஆம் ஆண்டிலிருந்தே தொழிற்சாலைகள் சுரபயா ஆற்றில் தொழிற்சாலைக் கழிவுகளை கலந்து மாசுபடுத்தி வருகின்றன.
## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:இந்தோனேசிய மக்கள்
பெத்ரோ அரோசோ-அகுதோ

**பெத்ரோ அரோஜோ-அகுதோ** (*Pedro Arrojo-Agudo*) எசுப்பானியா நாட்டைச் சேர்ந்த ஒரு சுற்றுச்சூழல் ஆர்வலர் ஆவார்.  இயற்பியலாளரும், பொருளாதார வல்லுநராகவும் சிறந்து விளங்கிய இவர் ஜராகோசா பல்கலைக்கழகத்தில் பேராசிரியராகப் பணிபுரிந்தார். நீர் பாதுகாப்பில் அகுதோ செய்த பங்களிப்புகளுக்காக 2003 ஆம் ஆண்டில் இவருக்கு கோல்டுமேன் சுற்றுச்சூழல் விருது வழங்கப்பட்டது.

2020  ஆம் ஆண்டு பாதுகாப்பான குடிநீர் மற்றும் சுகாதாரத்திற்கான மனித உரிமைகள் குறித்து அகுதோ ஐக்கிய நாடுகள் சபையின் சிறப்பு அறிக்கையாளராக நியமிக்கப்பட்டார். நீர்ப் பாதுகாப்பிற்காக அகுதோ 2002 ஆம் ஆண்டில் 400000 மக்களை ஒருங்கிணைத்து பார்சிலோனா தெருக்களில் பேரணி நடத்தினார் என்பது குறிப்பிடத்தக்கதாகும்.
## மேற்கோள்கள்

பகுப்பு:வாழும் மக்கள்
பகுப்பு:எசுப்பானிய இயற்பியலாளர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
ஜி. குசேலர்

**ஜி. குசேலர்** (*G. Kuchelar*) 1961 முதல் 1963 வரை சென்னை மாநகராட்சியின் மாநகரத் தந்தையாக பணியாற்றியவர். இவர் திராவிட முன்னேற்றக் கழகத்தினை (திமுக) சார்ந்த இந்திய அரசியல்வாதி ஆவார். இவர் தலித் சமூகத்தைச் சேர்ந்தவர்.

## மேற்கோள்கள்

* 

பகுப்பு:சென்னை நகரத்தந்தைகள்
பகுப்பு:திராவிட முன்னேற்றக் கழக அரசியல்வாதிகள்
க. ஸ்ரீராமுலு நாயுடு

**கமலம்பூண்டி ஸ்ரீராமுலு நாயுடு** (K. Sriramulu Naidu) நீதிக் கட்சியின் தலைவராகவும், பெரியாரின் சமகாலத்தவராகவும், 1930 மற்றும் 1940களில் இந்தியாவின் தமிழ்நாட்டின் தலைநகரான சென்னையின் முதல் மாநகரத் தந்தையாகவும் இருந்தார். இவர் வெலமா சாதியைச் சேர்ந்தவர். இவரின் தந்தை ஆங்கிலேயர்களுக்கான சென்னை மாகாணத்தின் தலைமை மொழிபெயர்ப்பாளராக இருந்தார். மேலும் இவர் செய்த சேவைக்காக ஐக்கிய இராச்சியத்தின் ஆறாம் ஜோர்ஜ் ராவ் பகதூரை பட்டத்தினை வழங்கினார். ஜார்ஜ் டவுன், கண்டப்ப செட்டி தெரு, திருமணங்களுக்கும் பிற புனிதமான செயல்பாடுகளுக்கும், அதாவது திருமணங்களுக்காக, விளக்குகள் மற்றும் பயன்பாட்டுக் கட்டணங்களை மட்டுமே பெற்றுக்கொண்டு அளித்த ஒரு பரோபகாரர் ஆவார். தற்போது சென்னை பன்னாட்டு வானூர்தி நிலையம் அமைந்துள்ள நூற்றுக்கணக்கான ஏக்கர் நிலத்தையும் நன்கொடையாக அரசாங்கத்திற்கு வழங்கினார்.

இவர் கடவுள் நம்பிக்கை மிகுந்தவர். தனது நம்பிக்கையின் ஒரு பகுதியாக, இவர் நம்பர் 13 கண்டப்ப செட்டி தெருவை நன்கொடையாக வழங்கினார். இதிலிருந்து வரும் வருவாயினைக் கொண்டு சென்னை ஜார்ஜ் டவுன், நம்பர் 5 தாதா முத்தியப்பன் தெருவில் அமைந்துள்ள ஸ்ரீ பிரசன்னா சீதாரமஞ்சநேய சன்னதியின் கைங்கரியத்திற்கு ஒதுக்கி வைக்கப்பட வேண்டும் இவரது வேண்டுகோள்.

## மேற்கோள்கள்
 

* https://archive.today/20130125051659/http://www.hindu.com/2001/09/10/stories/13101267.htm

பகுப்பு:சென்னை நகரத்தந்தைகள்
ஜெ. சிவசண்முகம் பிள்ளை

**ஜெகநாதன் சிவசண்முகம்** (*J. Shivashanmugam Pillai*)(24 பிப்ரவரி 1901-17 பிப்ரவரி 1975) இந்திய தேசிய காங்கிரசு கட்சியினைச் சார்ந்த இந்திய அரசியல்வாதி ஆவார். இவர் 1938ஆம் ஆண்டில், சென்னை மாநகர முதல் பட்டியல் சாதி மாநகரத் தந்தை ஆவார். இந்தியாவின் சுதந்திரத்திற்குப் பிறகு சென்னை சட்டமன்றத்தின் முதல் சபாநாயகராகவும் பணியாற்றினார்.

## ஆரம்ப கால வாழ்க்கை
சிவசண்முகம் சென்னையில் பிப்ரவரி 24, 1901 அன்று பிறந்தார். இவரின் தந்தை ஜெகநாதன் மேலாளராக இருந்தார். சென்னையில் பள்ளிப்படிப்பு முடித்த பின் இலயோலாக் கல்லூரியில் பட்டம் பெற்றார். சென்னைப் பல்கலைக்கழகத்தில் தனியாக முதுகலை முடித்தார்.

## சுதந்திர இந்தியாவில் முதல் சபாநாயகர்
மாநில சட்டமன்றங்களுக்கான முதல் தேர்தல்கள் 1951இல் நடத்தப்பட்டன. சுதந்திரம் பெற்றதிலிருந்து, அனைத்து இந்திய குடிமக்களையும் சேர்க்க உரிமையை விரிவுபடுத்தியது. சிவசண்முகம் சட்டசபைக்குத் தேர்ந்தெடுக்கப்பட்டார். மேலும் முதல் சபாநாயகராக வெற்றிகரமாகப் பரிந்துரைக்கப்பட்டார். சிவசண்முகம் 1951 முதல் 1955 வரை சட்டமன்ற சபாநாயகராக பணியாற்றினார்.

## பிற்கால வாழ்வு
1955 முதல் 1961 வரை சிவசண்முகம் ஒன்றிய பொதுச் சேவை ஆணையத்தின் உறுப்பினராகப் பணியாற்றினார். 1962ஆம் ஆண்டில், இவர் இந்திய நாடாளுமன்றத்தின் மேலவையான மாநிலங்களவையில் பரிந்துரைக்கப்பட்டு, 1962 முதல் 1968 வரை நாடாளுமன்ற மேலவை உறுப்பினராகப் பணியாற்றினார்.

## குடும்பம்
சிவசண்முகம் 1937இல் சந்திராவை மணந்தார். இவர்களுக்கு மூன்று மகன்களும் ஒரு மகளும் உள்ளனர்.

## இறப்பு
சிவசண்முகம் 17 பிப்ரவரி 1975இல் தனது 73 வயதில் வயது முதிர்வு காரணமாக இறந்தார்.

## படைப்புகள்

* 
* 
* 

## மேற்கோள்கள்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:சென்னை நகரத்தந்தைகள்
பகுப்பு:1975 இறப்புகள்
பகுப்பு:1901 பிறப்புகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாடு சட்டமன்ற சபாநாயகர்கள்
சி. பசுதேவ்

**சி. பசுதேவ்** (*C. Basudev*) என்பவர் ஒரு இந்திய தொழிற் சங்கவாதி ஆவார். இவர் 1930 முதல் 1937 வரை தமிழ்நாடு சட்ட மேலவை உறுப்பினராகவும், சென்னை மாநகரத் தந்தையாகவும் பணியாற்றினார்.

## மெட்ராஸ் சட்டமன்றம்
பசுதேவ் 1930 ஆம் ஆண்டில் மெட்ராஸ் சட்ட மேலவை உறுப்பினராக நீதிக் கட்சிசார்பில் நியமிக்கப்பட்டார். பசுதேவ் மெட்ராஸ் பணக்காரர்களின் மசோதாவை 31 அக்டோபர் 1932 அன்று விவசாயிகளின் கடனை நீக்குவதற்காகத் தாக்கல் செய்தார். இந்த மசோதா, கணிசமான மாற்றங்களுடன், கடனாளிகள் பாதுகாப்பு மசோதாவாக மாறியது மற்றும் சபையால் நிறைவேற்றப்பட்டது. சபையில் பசுதேவின் உரையினை ஆங்கிலம் தெரியாத மக்களின் நலனுக்காக கா. ந. அண்ணாதுரை தமிழில் மொழிபெயர்த்தார். இரண்டு பதவிக் காலத்திற்குப் பிறகு, 1937 தேர்தலில் பசுதேவ் இந்திய தேசிய காங்கிரசின் ஆலை மேற்பார்வையாளர் என்.ஜி.ராமசாமி நாயுடுவால் தோற்கடிக்கப்பட்டார்.

## மேயர்
பசுதேவ் மே 1940 இல் சென்னை மாநகரத் தந்தையாகத் தேர்ந்தெடுக்கப்பட்டு மே 1941 வரை பணியாற்றினார்.

## மேற்கோள்கள்

பகுப்பு:சென்னை நகரத்தந்தைகள்
இரவீந்திர பாரதி

**இரவீந்திர பாரதி** (*Ravindra Bharathi*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு கலையரங்கம் ஆகும் இதற்கு இரவீந்திரநாத் தாகூரின் பெயரிடப்பட்டது.

## வரலாறு
1960 மார்ச் 23 அன்று, அப்போதைய உத்தரபிரதேச ஆளுநரும், ஆந்திராவின் முன்னாள் முதல்வருமான பேஜவாடா கோபால் ரெட்டி இதற்கு அடிக்கல் நாட்டினார். இந்த கட்டிடத்தை இலண்டனின் கட்டிடக்கலை சங்கப் பள்ளி கட்டிடக்கலை மாணவரான முகமது பயாசுதீன் என்பவர் வடிவமைத்தார். இரவீந்திரநாத் தாகூரின் பிறந்த நூற்றாண்டு கொண்டாட்டத்தின் போது கட்டப்பட்ட இந்த கலையரங்கத்தை ஆந்திரப் பிரதேச அரசு ஒரு வருடத்திற்கும் மேலாக கட்டியது. 1961 மே 11 அன்று முன்னாள் இந்தியக் குடியரசுத் தலைவர் குடியரசுத் தலைவர் சர்வபள்ளி இராதாகிருஷ்ணன் இப்பகுதியின் கலாச்சாரத் தேவைகளைப் பூர்த்தி செய்வதற்காக இதைத் திறந்து வைத்தார்.. தாகூரின் நூற்றாண்டு விழாவின் ஒரு பகுதியாக உசுமானியா பல்கலைக்கழக நாடகக் கழகத்தின் அனுசரணையில் தாகூரின் *முக்தா தாரா* (அருவி) என்ற நிகழ்ச்சி தொடக்க நிகழ்ச்சியாக இருந்தது.

## தங்க விழா கொண்டாட்டங்கள்
மே 11, 2010 அன்று, கலையரங்கத்தின் தங்க விழா கொண்டாட்டங்களை ஆந்திர அரசு ஏற்பாடு செய்தது. சோபா நாயுடு, அவரது குழுவினரால் குச்சிப்புடி நடனமும், உள்ளூர் வங்காள சமுதாயத்தால் ஒரு பெங்காலி பாலேவையும் ஏற்பாடு செய்ய கலாச்சாரத் துறை உதவியது. கூடுதலாக, பின்னணிப் பாடகர் கவிதா கிருஷ்ணமூர்த்தி, வயலின் கலைஞர் எல். சுப்பிரமணியம் ஆகியோரின் நிகழ்ச்சிகளும் இடம்பெற்றது.

## மேற்கோள்கள்

## வெளி இணைப்புகள்

* New Ravindra Bharathi Building Beats Hi-Tech city 
* Official DESIGNS of NEW RAVINDRA BHARATHI

பகுப்பு:தெலங்காணா வரலாறு
பகுப்பு:ஐதராபாத்து
நெக்லஸ் சாலை

**நெக்லஸ் சாலை** (*Necklace Road*) என்பது இந்திய மாநிலமான தெலங்காணாவின் ஐதராபாத்து நகரில் அமைந்துள்ள ஒரு பெரிய சாலையாகும். இது உசேன் சாகர் ஏரியை ஒட்டியுள்ளது, இது என்.டி.ஆர். தோட்டங்களை சஞ்சீவையா பூங்காவுடன் இணைக்கிறது.  மும்பையின் மரைன் டிரைவில் முதன்முதலாக பிரபலமான நெக்லஸ் சாலையின் பெயரிடப்பட்டது. சஞ்சீவையா பூங்காவிலிருந்து சாலை உசேன் சாகர் சாலையுடன் இணைகிறது. இது என்.டி.ஆர் தோட்டங்களுடன் ஒரு வட்டத்தை நிறைவு செய்கிறது. இந்த நீளமான சாலையானது, உசேன் சாகர் சாலையுடன் சேர்ந்து, வானத்திலிருந்து பார்க்கும்போது ஒரு நெக்லஸ் வடிவத்தில் தோன்றுவதால் இச்சாலைக்கு இப்பெயர் வந்தது.

## அமைப்பு

உசேன் சாகர் ஏரியின் மேற்குப் பகுதியில் 3.6 கி.மீ நீளமுள்ள நெக்லஸ் சாலை 1996இல் புத்த பூர்ணிமா திட்ட ஆணையத்தின் ஒரு பகுதியாக கட்டப்பட்டது. இது உசேன் சாகரைப் பாதுகாக்கவும் அழகுபடுத்தவும் அமைக்கப்பட்டது.

## வசதிகள்
இந்த சாலை உணவகங்களையும், பொழுதுபோக்கு வசதிகளையும், ஐதராபாத்து நகரத்தின் நல்ல காட்சிகளையும் கொண்டுள்ளாது. இந்த சாலையில் அமைந்துள்ள ஒரு பொழுதுபோக்கு பகுதியான 'பீப்பிள்ஸ் பிளாசா' கண்காட்சிகள், இசை நிகழ்ச்சிகள், விளையாட்டு  போன்றவற்றுடன் ஆண்டு முழுவதும் பரபரப்பாக உள்ளது. "ஈட் ஸ்ட்ரீட்" மற்றும் "வாட்டர் பிரண்ட்" என்பது  நன்கு அறியப்பட்ட உணவகங்களாகும், பிந்தையது அதிக பஃபேக்கள் மற்றும் பலவகையான உணவு வகைகளை வழங்குகிறது. அதேசமயம் முந்தையது துரித உணவுகளையும் உடன் வழங்குகிறது. இரண்டும் நகரத்துடன் சேர்ந்து ஏரியின் காட்சியை வழங்குகிறது. 

இந்த சாலை அருகிலுள்ள ஜோகி கரடி பூங்கா, சஞ்சீவையா பூங்கா மற்றும் ஜலவிஹார் போன்ற பூங்காக்களுடன் இணைகிறது. இந்த இரண்டு பூங்காக்களும் திறந்தவெளி மற்றும் அமைதியான சூழலை வழங்குகிறது. அதிகாலை நடைபயிற்சிகள், மராத்தான் நிகழ்வுகள் மற்றும் மாலை நேர பொழுதுபோக்கு போன்றவற்றுக்காக பொது மக்கள் அடிக்கடி வருகின்றனர். நெக்லஸ் சாலை எம்.எம்.டி.எஸ் நிலையம் நகரின் அனைத்து முக்கிய பகுதிகளையும் இணைக்கும் மிக விரைவுப் போக்குவரத்து வசதி ஆகும்.

## கேலரி


படிமம்:HusainSagarLakeMistyMorning.jpg|காலைப் பனியில் நெக்லஸ் சாலைக்கு அருகிலுள்ள உசேன் சாகர் ஏரி
படிமம்:Hussainsagar Lake Wetland Eco Region 03.JPG|உசேன் சாகர் ஏரி ஈரநில சுற்றுச்சூழல் மண்டலம்
படிமம்:NecklaceRoad.jpg|நெக்லஸ் சாலை
படிமம்:SagarLake.jpg|உசேன் சாகர் ஏரியில் சூரியன் மறையும் காட்சி


## மேற்கோள்கள்

## வெளி இணைப்புகள்

*Telangana Tourism feature 

பகுப்பு:தெலங்காணா வரலாறு
பகுப்பு:ஐதராபாத்து
பகுப்பு:தெலுங்கானா மாநில சுற்றுலாத் தளங்கள்
ஜலவிஹார்

**ஜலவிஹார்** (Jalavihar) என்பது இந்திய மாநிலமான தெலங்காணாவின் ஐதராபாத்து நகரில் 12.5 ஏக்கர்கள் பரப்பளவில் அமைந்துள்ள ஒரு நீர் விளையாட்டுப் பூங்காவாகும். சஞ்சீவையா பூங்காவுக்கு அருகிலும், உசேன் சாகர் ஏரியிலும் அமைந்துள்ள இந்தப் பூங்கா 20 மே 2007 அன்று திறக்கப்பட்டது.

## பின்னணி
வெளிநாடு வாழ் இந்தியரான ஆர்.ஜே ராவ் என்பவருடன் தனிநபர்கள் குழு, உள்ளூர் சுற்றுலாத் துறையுடன் பொது-தனியார் கூட்டாண்மை மூலம் ₹220 மில்லியன் (அமெரிக்க டாலர் $3.1 மில்லியன்) நிதி திரட்டப்பட்டு இந்தப் பூங்கா அமைக்கப்பட்டது. இந்தத் திட்டத்திற்காக உசேன் சாகர் ஏரியைக் கடந்து நெக்லஸ் சாலையில் 12.5 ஏக்கர் (5.1 ஹெக்டேர்) நிலத்தை துறை அனுமதித்தது.

2000ஆம் ஆண்டில் ஆந்திராவின் முதல்வராக இருந்த நா. சந்திரபாபு நாயுடு தலைமையிலான ஆந்திர அரசின் உள்ளூர் நிர்வாக மன்றத்தால் இந்த நிலம் ஒதுக்கப்பட்டிருந்தாலும், நிலம் ஆக்கிரமிப்பு மற்றும் உரிமையில் ஏற்பட்ட சிக்கல்கள் காரணமாக பணிகள் நிறுத்தப்பட்டன. இது தவிர, திட்டங்களை ஒதுக்கீடு செய்யும் முறை குறித்து உள்ளூர் அரசாங்கத்தால் விசாரணை தொடங்கப்பட்டது. உள்ளூர் மாசு கட்டுப்பாட்டு வாரியம் மற்றும் பிராந்திய உயர்நீதிமன்றத்தின் அனுமதியின் அடிப்படையில் இந்திய உச்ச நீதிமன்றம் 2006ன் நடுப்பகுதியில் இந்த திட்டத்திற்கு  ஒப்புதல் அளித்தது. இது போன்ற பொது-தனியார் கூட்டு மாதிரியின் இலாபத்தன்மை காரணமாக, உள்ளூர் அரசாங்கம் 2010 ஆம் ஆண்டில் இந்த போக்கைத் தொடர முன்மொழிந்தது. 

## வசதிகள்
18000 சதுர அடிகள் கொண்ட நாட்டில் மிகப் பெரிய இந்தப் பூங்கா ஒரே நேரத்தில் சுமார் 1,000 பேருக்கு இடமளிக்க முடியும். கட்டப்பட்ட பகுதி பூங்காவின் மொத்த பரப்பளவில் 10% மட்டுமே கொண்டது. உசேன் சாகர் ஏரியைச் சுற்றி குப்பைகளைத் தடுக்க பூங்கா முழுவதும் சரியான வேலி அமைக்கப்பட்டது. இந்தப் பூங்கா பொழுதுபோக்கு மற்றும் விருந்து என இரண்டு முக்கியப் பகுதிகளைக் கொண்டுள்ளது. பொழுதுபோக்குப் பகுதியில் நீர் விளையாட்டு, அலை குளம், மலை சறுக்கு, வன ஆற்றுச் சவாரி, சிறு தொடர்வண்டி, உணவகங்கள் போன்றவை உள்ளன. விருந்துப் பகுதியில் சுமார் 2,000 பேர் தங்கக்கூடிய திறந்த புல்வெளிகள் உள்ளன.   
## மேற்கோள்கள்

## வெளி இணைப்புகள்
* Jalavihar Photographs, 2013
பகுப்பு:Coordinates on Wikidata
பகுப்பு:தெலங்காணா
பகுப்பு:ஐதராபாத்து
பகுப்பு:பூங்காக்கள்
இருபென்சோதயாசெபின்கள்

**இருபென்சோதயாசெபின்கள்** (*Dibenzothiazepines*) என்பவை இரண்டு பென்சீன் வளையங்கள் கொண்ட தயாசெபின் வழிப்பெறுதிகளாகும்.  
கியுட்டியாபின், தியாநெப்டின், மெட்டியாபின் உள்ளிட்ட உளவியல்சார் மருந்துகள் இவற்றிற்கான சில எடுத்துக்காட்டுகளாகும். ஓர் அமில வினையூக்கியின் முன்னிலையில் 2-அமினோ-2'-கார்பாக்சி-இருபீனைல்சல்பைடு சேர்மத்தை நீரிழப்பு-ஒடுக்க வினைக்கு உட்படுத்தி இருபென்சோதயாசெபின்கள் தயாரிக்கப்படுகின்றன. டைபென்சோதயாசெபின்கள் என்றும் அழைக்கப்படும் இம்மருந்துகள் பற்றிய 
தற்போதைய ஆய்வுகள்  மருந்தியல் மற்றும்  இவை குறித்த தரவுகள் மேம்பாட்டில் கவனம் செலுத்துகின்றன. 
## மேற்கோள்கள்

பகுப்பு:பல்லின வளையச் சேர்மங்கள்
சி. தாதுலிங்க முதலியார்

ராவ் பகதூர் **சின்னகாவனம் தாதுலிங்க முதலியார்** *(C. Tadulinga Mudaliar)* அல்லது **சி. தாதுலிங்கம்** (1878 &#x2013; 1954) என்பவர் இந்தியத் தாவரவியலாளர் ஆவர். இவர் *சில தென்னிந்தியப் புற்கள் ஒரு கையேடு* எனும் புத்தகத்தினை இந்தியத் தாவரவியல் அறிஞர் கா. இரங்காச்சாரியுடன் இணைந்து எழுதினார். இந்த புத்தகம் தாவரவியலில் முதன்மையானதாகக் கருதப்படுகிறது. முதலியார் 1942-43ல் சென்னை மாநகரத் தந்தையாகப் பணியாற்றினார்.

## தனிப்பட்ட வாழ்க்கை
1878ஆம் ஆண்டில் சென்னை மாகாணத்தில் பிறந்த முதலியார் கோவையில் உள்ள வேளாண் கல்லூரியில் பட்டம் பெற்றார். பின்னர் இக்கல்லூரியின் முதல்வராகவும் பணியாற்றினார்.

முதலியார் 1921ஆம் ஆண்டில் சென்னை அரசு அருங்காட்சியகத்தின் *கே.ரங்காச்சாரியுடன் சேர்ந்து சில தென்னிந்தியப் புற்கள் குறித்த ஒரு கையேட்டை* எழுதினார். இது தாவரவியலாளரிடம் பாராட்டைப் பெற்றது. இவர் லின்னியன் சொசைட்டியின் சகாவாகத் தேர்ந்தெடுக்கப்பட்டார். இவருக்கு "ராவ்பகதூர்" பட்டம் வழங்கப்பட்டது.

## அரசியல்
1942இல் சென்னை மாநகரத் தந்தையாக வி. சக்கரை செட்டியாரை தொடர்ந்து பொறுப்பேற்றார். இவர் 1943 வரை மாநகரத் தந்தையாகப் பணியாற்றினார். இவருக்குப் பிறகு சையத் நியாமத்துல்லா இப்பதவிக்கு நியமிக்கப்பட்டார்.

## இறப்பு
முதலியார் 1954இல் தனது எழுபத்தைந்து வயதில் காலமானார்.

## மேற்கோள்கள்

## வெளி இணைப்புகள்

*  
* சில தென்னிந்திய புற்களின் கையேடு (1921)

பகுப்பு:சென்னை நகரத்தந்தைகள்
பகுப்பு:1954 இறப்புகள்
பகுப்பு:1878 பிறப்புகள்
போரேட்டு கண்ணாடி

**போரேட்டு கண்ணாடிகள்** (*Borate glasses*) சிலிக்கேட்டு கண்ணாடிகளை விட அதிக அளவு வன்கார அயனிச் செயல்பாட்டைக் கொண்டுள்ளன.  போரேட்டு கண்ணாடிகள் அவற்றின் ஒளியியல் பண்புகளிலும் பெரிய வேறுபாடுகளைக் கொண்டுள்ளன.   

மின்காப்பு மற்றும்  கட்டமைப்புக்கு உதவும் கண்ணாடி இழைகள் உற்பத்தி செய்வதற்குமான போரான் கலந்த கண்ணாடி இழைகள் உருவாக்குவதுதான் உலகில் போரான் சேர்மங்களின் மிகப் பெரிய பயன்பாடாகும்.  மொத்த உலகளாவிய பயன்பாட்டில்  பாதி என இப்பயன்பாடு கணக்கிடப்பட்டுள்ளது. இவ்வகைப் பயன்பாடுகளில் போராக்சு அல்லது போரான் ஆக்சைடாக போரான்  காணப்படுகிறது. போரோ சிலிக்கேட்டாக கண்ணாடியின் கட்டமைப்பு வலிமையை சேர்க்கிறது. அல்லது தூய சிலிக்காவின் உருகும் வெப்பநிலையைக் குறைக்க உதவும் ஓர் இளக்கியாக போரான் சேர்க்கப்படுகிறது. இவ்வுருவாக்கத்தில் அதிக வெப்பநிலை பராமரிக்கப்படுவதால்   இழைகளாக வெளியேறுவதும் , தூய்மையான நிலையில் வேலை செய்வதும் கடினமாகும். .

## மேற்கோள்கள்


பகுப்பு:கண்ணாடிகள்
முக்கிம்

**முக்கிம்** என்பது புருணை, இந்தோனேசியா, மலேசியா மற்றும் சிங்கப்பூரில் பயன்படுத்தப்படும் ஒரு வகை நிர்வாகப் பிரிவின் பெயர். முக்கிம் எனும் சொல் ஆங்கில மொழியிலும் ஒரு சொல்லாகப் பயன்படுத்தப்படுகிறது.

இருப்பினும் முக்கிம் எனும் சொல் அரபு சொல்லில் இருந்து மலாய் மொழிக்குள் வந்த சொல் ஆகும். முக்கிம் எனும் சொல்லுக்கு மிக நெருக்கமான ஆங்கில மொழிபெயர்ப்புச் சொல் டவுன்ஷிப் (township).

## பயன்பாடு
### மலேசியா

மலேசியாவில், ஒரு *முக்கிம்* ஒரு மாவட்டம் அல்லது ஒரு மாவட்டத்தின் துணைப்பிரிவு அல்லது உட்பிரிவாக இருக்கலாம்; அல்லது தேசிய நிலச் சட்டம் 1965-இன் பிரிவு 11 (சி) இன் படி (Section 11(c) of the National Land Code 1965), தன்னாட்சி பெற்ற துணை மாவட்டமாக இருக்கலாம்.

## மேற்கோள்கள்

பகுப்பு:மலேசியாவின் மாவட்டங்கள்
பகுப்பு:மலேசிய முக்கிம்கள்
பிரான்சியா மார்க்வெசு

**பிரான்சியா எலினா மார்க்வெசு மினா** (*Francia Elena Márquez Mina*) கொலம்பியாவில் உள்ள ஓர்  ஆப்பிரிக்க - கொலம்பிய மனித உரிமைகள் மற்றும் சுற்றுச்சூழல் ஆர்வலர் ஆவார். அணை கட்டுவது தனது சமூகத்தை அச்சுறுத்தியபோது  1982 ஆம் ஆண்டில் பிறந்த  பிரான்சியா 13 வயதிலேயே ஒரு சுற்றுச்சூழல் ஆர்வலராக உருவானார்.

லா டோமா சமூகத்தில் நிகழ்ந்து கொண்டிருந்த அனைத்து சட்டவிரோத தங்கம் வெட்டும் நடவடிக்கைகளையும்  தடுப்பதற்காக இவர் மேற்கொண்ட பணிகளுக்காக 2018 ஆம் ஆண்டு இவருக்கு கோல்டுமேன் சுற்றுச்சூழல் விருது வழங்கப்பட்டது. மேலும் சட்ட விரோதமான சுரங்கத் தொழிலாளர்கள் மற்றும் அவர்களுடைய உபகரணங்களை அகற்றக் கோரி தலைநகரான பொகோட்டாவுக்கு 350 மைல் தூரம் பயணம் செய்த 80 பெண்களின் எதிர்ப்பு ஊர்வலத்தை ஏற்பாடு செய்ததும் இவ்விருதுக்கான கூடுதல் காரணமாகும்.
கொலம்பியாவின் காவ்கா பிராந்தியத்தில் உள்ள யோலோம்போ என்ற கிராமத்தில் பிரான்சியா பிறந்தார். இவர் சாண்டியாகோ டி கலி பல்கலைக்கழகத்தில் சட்டம் பயின்றார்.

## மேற்கோள்கள்

## மேலும் வாசிக்க
* Ferry, Elizabeth, and Stephen Ferry. “Mining and the Defense of Afro-Colombian Territory: The Community of Yolombó, Colombia. ” *ReVista: Harvard Review of Latin America* (Winter 2018)
* Kane, Patrick. "Why Did 22 Afro-Colombian Women Occupy the Colombian Interior Ministry for Five Days?" *HuffingtonPost.co.uk,* (3 December 2014)

பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:கொலம்பிய மக்கள்
டபிள்யூ. டபிள்யூ. லாடன்

**வில்லியம் வாலசு லாடன்** (*William Wallace Ladden***)**OBE (1896-1971) என்பவர் இங்கிலாந்து தொழிலதிபர் மற்றும் அரசியல்வாதி ஆவார். சிம்ப்சன் அண்ட் கோ நிறுவனத்தின் முதன்மை செயல் அலுவலராக பணியாற்றிய இவர், 1933இல் சென்னை மாநகரத் தந்தையாகத் தேர்ந்தெடுக்கப்பட்டார்.

## ஆரம்ப கால வாழ்க்கை
லாடன் 1896 மே 26 அன்று ஐக்கிய இராச்சியத்தின் ஹாம்ப்ஷயரில் டபிள்யூ. லாடனுக்குப் பிறந்தார். இவர் மைட்லேண்ட் பார்க் பள்ளியில் கல்வி பயின்றார். முதலாம் உலகப் போரின்போது மேற்கு முன்னணியில் பினியூர்தி ஓட்டுநராக பணியாற்றிய இவருக்குத் துணிச்சலுக்கான ராணுவ பதக்கம் வழங்கப்பட்டது.

## தொழில்
பின்னர் லாடன் சென்னை சிம்ப்சன் அண்ட் கோ நிறுவனத்தில் சேர்ந்தார். 1930களின் முற்பகுதியில் அதன் நிர்வாக இயக்குநராக உயர்ந்தார். 1938ஆம் ஆண்டில் சர் அலெக்சாண்டர் மெக்டோகலுடன் இணைந்து, லாடன் அமால்கமேசன் குழுமத்தினை நிறுவினார். 1945ஆம் ஆண்டில் ஒரு பெரிய வணிக விரிவாக்கத்தில், *[[தி மெயில்|தி மெட்ராஸ் மெயிலை]]* வெளியிட்ட அசோசியேட்டட் பப்ளிஷர்களை இந்தக் குழு வாங்கியது. மேலும் ஹிக்கின்பாதம்ஸின் புத்தகக் கடையை நடத்தியது. 1947ஆம் ஆண்டில் இந்தியாவின் சுதந்திரத்திற்குப்பின் இந்த குழுமம் தேசியமயமாக்கப்பட்டபோது , எஸ். அனந்தராமகிருஷ்ணனுக்கு வழிகாட்டும் வகையில் நிர்வாக இயக்குநரான லாடன் ராஜினாமா செய்ய வேண்டியிருந்தது.

எவ்வாறாயினும், லாடன், அமல்கமேஷனின் லண்டனைத் தளமாகக் கொண்ட துணை நிறுவனமான வாலஸ் கார்ட்ரைட் அண்ட் கோவுக்கு அறுபதுகளில் தொடர்ந்து தலைமை தாங்கினார்.

லாடன் 1933ல் சென்னை மாநகரத் தந்தையாகவும் பின்னர் சென்னையின் ஷெரீப்பாகவும் தேர்ந்தெடுக்கப்பட்டார். இவர் 1935இல் OBEஇல் முதலீடு செய்யப்பட்டார்.

## இறப்பு
லாடன் 1971இல் தனது 75 வயதில் காலமானார்.

## மேற்கோள்கள்

பகுப்பு:சென்னை நகரத்தந்தைகள்
பகுப்பு:1971 இறப்புகள்
பகுப்பு:1896 பிறப்புகள்
கோபதி ஜானகிராம் செட்டி

**கோபதி ஜானகிராம் செட்டி** (*G. Janakiram Chetty*)(பிறப்பு 13 மே 1906) ஒரு இந்திய வணிகர் மற்றும் அரசியல்வாதி ஆவார். இவர் 1941மே முதல் நவம்பர் வரை சென்னை மாநகரத் தந்தையாகப் பணியாற்றினார்.

## ஆரம்பகால வாழ்க்கை மற்றும் கல்வி
ஜானகிராம் செட்டி 1906 மே 13 அன்று இந்திய வணிகர் மற்றும் அதிகாரியான கோபதி நாராயணசுவாமி செட்டிக்கு மகனாகப் பிறந்தார். சென்னையில் படித்த இவர் பச்சையப்பன் கல்லூரியில் பட்டம் பெற்றார்.

## பொது வாழ்க்கை
ஜானகிராம் செட்டி 1934இல் சென்னை மாநகராட்சிக்குத் தேர்ந்தெடுக்கப்பட்டு மே முதல் நவம்பர் 1941வரை மாநகரத் தந்தையாகப் பணியாற்றினார். இவரது தந்தையைப் போலவே, ஜானகிராம் செட்டியும் 1934 முதல் 1949 வரை பச்சையப்பன் அறக்கட்டளைகளின் அறங்காவலராக பணியாற்றினார்.

## மேற்கோள்கள்

பகுப்பு:சென்னை நகரத்தந்தைகள்
பகுப்பு:1906 பிறப்புகள்
சையத் நியாமத்துல்லா

**ஹக்கீம் சையத் நியாமத்துல்லா** (*Syed Niamatullah*)(1900-1961) என்பவர் இந்திய அரசியல்வாதி மற்றும் *[[யூனானி மருத்துவம்|யூனானி]]* மருத்துவ பயிற்சியாளர் ஆவார். இவர் சென்னை மாநகரத் தந்தையாக 1943 முதல் 44 வரை பணியாற்றினார். மாற்று மருத்துவம் குறித்து மத்திய அரசுக்கு அறிக்கை அளிக்க 1948ல் அமைக்கப்பட்ட துணைக்குழு ஒன்றில் இவர் பணியாற்றியுள்ளார்.

## மேற்கோள்கள்

* 
* 
பகுப்பு:சென்னை நகரத்தந்தைகள்
பகுப்பு:1961 இறப்புகள்
பகுப்பு:1900 பிறப்புகள்
லிபியா குரூசோ

**லிபியா குரூசோ** (*Libia Grueso*) கொலம்பியாவின் துறைமுக நகரமான புவனவெண்டுராவைச் சேர்ந்த ஒரு சமூக சேவகர் மற்றும் சமூக உரிமை ஆர்வலராவார்.  ஆப்பிரிக்க-கொலம்பிய சமூகங்களின் சமூக உரிமைகளுக்காக இவர் போராடுகிறார்.
குரூசோ கருப்பின சுற்றுச்சூழல்  என்ற அமைப்பின்  இணை நிறுவனராகவும் செயல்பட்டு வருகிறார். உலகளாவிய பொருளாதாரத்தின் அழுத்தங்களுக்கு எதிராக மனித உரிமைகள் மற்றும் சுற்றுச்சூழலை வென்றெடுப்பதற்கான  முக்கியமான அடிமட்ட இயக்கங்களில் ஒன்றாக இவ்வியக்கம் செயல்பட்டு வருகிறது.
 
நாட்டின் கறுப்பின கிராமப்புற சமூகங்களுக்கான பிராந்திய உரிமைகளை 24,000 சதுர கி.மீ.க்கு பரப்பளவுக்கு மேல் பாதுகாக்கப்பட்டதற்கு குருசோ காரணமாக இருந்தார்.  மேலும் கொலம்பியாவின் பசிபிக் மழைக்காடுகளை பாதுகாப்பதில் இவர் கவனம் செலுத்தியுள்ளார். லிபியா குரூசோவுக்கு 2004 ஆம் ஆண்டில்  கோல்டுமேன் சுற்றுச்சூழல் விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:கொலம்பிய மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
தா. சுந்தர ராவ் நாயுடு

**தாமரப்பாக்கம் சுந்தர ராவ் நாயுடு** (*T. Sundara Rao Naidu*)(1891-1949) என்பவர் இந்திய வழக்கறிஞரும் அரசியல்வாதியும் ஆவார். இவர் 1946-47ல் சென்னை மாநகரத் தந்தையாகப் பணியாற்றினார். இந்தியாவின் சுதந்திரத்திற்குப் பிறகு மாநகரத்தின் முதல் மாநகரத் தந்தையாக  இருந்தார்.

## ஆரம்ப கால வாழ்க்கை
சுந்தரா ராவ் நாயுடு 1889 ஜனவரியில் திவான் பகதூர் டி.வரதராஜுலு நாயுடு (1863-1930) பத்ம வேலம்மா நாயுடு குடும்பத்தில் பிறந்தார். சென்னையில் உள்ள சென்னை சட்டக் கல்லூரியில் சட்ட பட்டம் பெற்றார். இவர் அரசியலில் நுழைவதற்கு முன்பு சிறிது காலம் வழக்கறிஞராகப் பயிற்சி பெற்றார்.

## தொழில்
சுந்தர ராவ் நாயுடு 1920களில் நீதிக் கட்சியில் சேர்ந்து சென்னை சட்ட மேலவை உறுப்பினராகப் பணியாற்றினார். 1930களில், சென்னை மாகாண முதல்வரின் செயலாளராக இருந்தார்.

சுந்தர ராவ் நாயுடு 1946இல் சென்னை மாநகரத் தந்தையாக நியமிக்கப்பட்டு 1947 வரை பணியாற்றினார். இவரது காலகட்டத்தில்தான் இந்தியா சுதந்திரம் பெற்றது. 

## இறப்பு
சுந்தர ராவ் நாயுடு 1949இல் எதிர்பாராத விதமாக இறந்தார். சென்னையின் ஆயிரம் விளக்குகளில் உள்ள டி.சுந்தர ராவ் நாயுடு தெரு என்பது இவரது நினைவாகப் பெயரிடப்பட்டது. சுந்தர் ராவ் பூங்கா என்பது சென்னை மாநகராட்சி பூங்கா ஆகும். இது எழும்பூர் மார்ஷல்ஸ் சாலையில் உள்ளது. இவரது சிலை எழும்பூரில் லாங்ஸ் கார்டன் சாலை மற்றும் பாந்தியன் சாலை சந்திப்பில் அமைக்கப்பட்டுள்ளது.
பகுப்பு:சென்னை நகரத்தந்தைகள்
பகுப்பு:1949 இறப்புகள்
பகுப்பு:1891 பிறப்புகள்
லோயர் போட்டர் திங்கிட்டு

**லோயர் போட்டர் திங்கிட்டு** (*Loir Botor Dingit*) இந்தோனேசியாவைச் சேர்ந்த ஒரு சுற்றுச்சூழல் ஆர்வலராவார். 

பிரம்பு விவசாயியாகவும்  இந்தோனேசியாவைச் சேர்ந்த மிகமுக்கியமான தலைவர்களில் ஒருவராகவும் வாழ்ந்தார். வனப் பாதுகாப்பு குறித்த இவரது முயற்சிகளுக்காக 1997 ஆம் ஆண்டில் திங்கிட்டுக்கு  கோல்டுமேன் சுற்றுச்சூழல் விருது வழங்கப்பட்டது. 

கிழக்கு களிமந்தனில் உள்ள பென்டியன் பழங்குடியினர் குழுவின் தலைவரான லோயர் போட்டர் டிங்கிட்டு  நிலையான வன நிர்வாகத்திற்காக பிரம்பு விவசாயிகளை வழிநடத்திய இயக்கம் தேசிய கவனத்தை ஈர்த்தது. வனவாசிகளின் உரிமைகளுக்கான அரசாங்க ஆதரவையும் பெற்றது.

2005 ஆம் ஆண்டில் இவர் காலமானார்.
## மேற்கோள்கள்


பகுப்பு:2005 இறப்புகள்
பகுப்பு:இந்தோனேசிய மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
முரண் ஆக்சிசன்

**முரண் ஆக்சிசன்** (*Anomalous oxygen*) என்பது புவியின் வெளிப்புறத்திற்கு 500 கிலோமீட்டர் மேலே குறிப்பாக துருவங்களுக்கு அருகே அத்துருவங்களின் கோடைகாலத்தில் இருப்பதாக நம்பப்படும் ஆக்சிசன் அணுவாகும். வெப்ப அணு என்றும் ஒற்றை அயனியாக்க ஆக்சிசன் என்றும் இவ்வணு கருதப்படுகிறது. முக்கியமாக இப்பகுதிகளிலுள்ள ஐதரசன் மற்றும் ஈலியம் புறவெளிமண்டலத்தில்   அதிகரிக்கும் இந்த கூடுதல் அணுக்கூறை  கோடைகாலத்தில் துருவங்களுக்கு அருகில் செல்லும் செயற்கைக்கோள்களை  எதிர்பாராத விதமாக அதிகமாக இழுக்கும் சக்தியைக் கொண்டு  விளக்க முடியும். புவியின் வளிமண்டலத்தைப் பற்றிய அனுபவவிதிகளால் உருவாக்கப்பட்ட உலகாய வளிமண்டல மாதிரிகளில் முரண் ஆக்சிசனின் அடர்த்தியும் சேர்த்துக் கொள்ளப்பட்டுள்ளது. 
## மேற்கோள்கள்

பகுப்பு:ஆக்சிசன்
பகுப்பு:வளிமண்டல வேதியியல்
பகுப்பு:மீவளிமண்டலம்
பகுப்பு:வேதியியல்
பகுப்பு:வானியற்பியல்
டென்னிங் பிரபு

**டென்னிங் பிரபு** (*Baron Denning*) என அறியப்படும் **ஆல்பிரட் தாம்சன் "டாம்" டென்னிங்** (*Alfred Thompson* "*Tom*" *Denning*; 23 சனவரி 1899 – 5 மார்ச் 1999) ஒரு ஆங்கிலேய வழக்கறிஞம் நீதிபதியும் ஆவார். இவர் 1923 இல் இங்கிலாந்து மற்றும் வேல்சின் வழக்கறிஞராக சேர்க்கப்பட்டார். 1938 இல் முடிக்குரிய பேரவையில் உறுப்பினர் ஆனார். டென்னிங் 1944 ஆம் ஆண்டில் உயர்நீதிமன்றத்திற்கு நியமிக்கப்பட்டபோது ஒரு நீதிபதியாக ஆனார், பின்னர் 1945 இல் முடிக்குரிய அமர்வுப் பிரிவு நீதிமன்றதிற்கு மாற்றப்பட்டார். உயர் நீதிமன்றத்தில் ஐந்து ஆண்டுகளுக்கும் குறைவான காலத்தில், 1948 ஆம் ஆண்டில் அவர் மேல்முறையீட்டு நீதிபதியாக நியமிக்கப்பட்டார். 1957 ஆம் ஆண்டில் சாதாரண மேல்முறையீட்டுப் பிரபு ஆனார். பிரபுக்கள் சபையில் ஐந்து ஆண்டுகள் கழித்து 1962 ஆம் ஆண்டில் மேல்முறையீட்டு நீதிமன்றத்திற்கு திரும்பினார். அந்தப் பதவியில் இருபது ஆண்டுகள் வகித்தார். ஓய்வு நேரத்தில் அவர் பல புத்தகங்களை எழுதினார், பொதுச் சட்டத்தின் நிலை குறித்து தனது எழுத்து மற்றும் பிரபுக்கள் சபையில் தனது நிலைப்பாடு மூலம் தொடர்ந்து கருத்துக்களை வழங்கினார்.

இங்கிலாந்து பிரதமர் மார்கரெட் தாட்சர், டென்னிங் "நவீன காலத்தின் மிகச் சிறந்த ஆங்கிலேய நீதிபதி" என்று கூறினார். மார்க் கார்னெட் மற்றும் ரிச்சர்ட் வெயிட் ஆகியோர் டென்னிங் ஒரு பழமைவாத கிறிஸ்தவர் என்று வாதிடுகின்றனர், அவர் "போருக்குப் பிந்தைய குற்றங்களின் உயர்வு குறித்து திகைத்துப்போன தார்மீக பழமைவாத பிரித்தானியர்களிடையே பிரபலமாக இருந்தார், அவரைப் போலவே, உரிமைகளுக்கான கூச்சலில் தனிநபரின் கடமைகள் மறக்கப்படுவதாக நம்பினர் "குற்றவியல் நீதி பற்றிய மீட்பின் பார்வையை விட அவருக்கு அதிக தண்டனை பற்றிய பார்வை இருந்தது, இதன் விளைவாக அவர் உடல் மற்றும் மரண தண்டனைக்கு உறுதுணையாக இருந்தார்." இருப்பினும், பிற்கால வாழ்க்கையில் மரண தண்டனை குறித்த தனது நிலைப்பாட்டை மாற்றிக்கொண்டார்.

## மேற்கோள்கள்

பகுப்பு:1999 இறப்புகள்
பகுப்பு:1899 பிறப்புகள்
பகுப்பு:ஆங்கிலேய நீதிபதிகள்
மாலிக் ஆம்பர்

**மாலிக் ஆம்பர்** (1548 – 13 மே 1626) என்பவர் சித்தி இனத்து இராணுவத் தலைவரும், இந்தியாவின் தக்காணப் பீடபூமியின் அகமதுநகர் சுல்தானகத்தின் ஆளுநராக இருந்தவரும் ஆவார். அடல் சுல்தானகத்தில் (தற்போதைய எத்தியோப்பியா) பிறந்த இவர் தமது பெற்றோர்களின் வறுமையினால் அடிமையாக விற்க்கப்பட்டு இந்தியாவிக்கு கொண்டுவரப்பட்டார். இந்தியாவில் இருந்தபோது இவர் 1500 ஆண்கள் கொண்ட ஒரு கூலிப்படையினை உருவாக்கினார். இது தக்காணப் பீடபூமியில் அமைந்திருந்தது. இப்படையினை உள்ளூர் மன்னர்கள் தேவைக்கேற்ப பணியமர்த்தினர். தமது நிர்வாகத் திறனால் அகமதுநகர் சுல்தானகத்தின் ஆளுநராக இவர் உயர்ந்தார். இவர் இப்பகுதியில் கரந்தடிப் போர் முறையின் முன்னோடியாகக் கருதப்படுகிறார். தக்காணப் பகுதியில் வருவாய் தீர்வை மேற்கொண்ட பெருமைக்குரியவர் இவர். இதுவே பின்னாகளில் இவ்வகை சிக்கலுக்கு தீர்வு காண அடிப்படையாக அமைந்தது. அவர் குஜராத்தின் சித்திகளுக்கு வணக்கத்திற்குறிய நபர் ஆவார். இவர் முகலாயர்களின் வலிமையினை அடக்கி, பிஜாப்பூரின் ஆதில் ஷாவின்  நிலையை உயர்த்தினார்.மாலிக் ஆம்பரின் கல்லறை குல்தாபாத் நகரத்தில் உள்ளது.

## மேற்கோள்கள்

பகுப்பு:1549 பிறப்புகள்
பகுப்பு:1626 இறப்புகள்
பகுப்பு:எத்தியோப்பியர்கள்
பகுப்பு:ஆப்பிரிக்கர்கள்
பகுப்பு:மகாராட்டிர மக்கள்
எஸ். எஸ். பாலாஜி

**எஸ். எஸ். பாலாஜி** (*S. S. Balaji*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் விடுதலைச் சிறுத்தைகள் கட்சியின் துணை பொதுச்செயலாளர் ஆவார். 
இவர் 2021 ஆம் ஆண்டு தமிழக சட்டசபைக்கான தேர்தலில் திருப்போரூர் தொகுதியிலிருந்து, விடுதலைச் சிறுத்தைகள் கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். விடுதலைச் சிறுத்தைகள் கட்சி சார்பில் வெற்றி பெற்ற முதல் வன்னியர் சமூகத்தை சேர்த்தவரும் ஆவார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:விடுதலைச் சிறுத்தைகள் கட்சி அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சி. எச். சிங்கதுல்லா சாகேப்

**சி. எச். சிப்கதுல்லாஹ் சாகேப்** (*C. H. Sibghatullah*) (4 நவம்பர் 1913 - 14 மே 1985) என்பவர் இந்திய அரசியல்வாதி ஆவார். இவர் 1951 முதல் 1952 வரை சென்னை மாநகராட்சி மாநகரத் தந்தையாகப் பணியாற்றினார். இவர் சென்னை கிறித்துவக் கல்லூரியின் மேனாள் மாணவராவார்.

## மேற்கோள்கள்

பகுப்பு:1985 இறப்புகள்
பகுப்பு:சென்னை நகரத்தந்தைகள்
பகுப்பு:1913 பிறப்புகள்
கர்மங்காட் அனுமன் கோயில்

thumb| கர்மங்காட் கோயில் கோபுரம்
**கர்மங்காட் அனுமன் கோயில்** ( *Karmanghat Hanuman Temple* ) என்பது இந்தியாவின் தெலங்காணா மாநிலத்தில் ஐதராபாத்து நகரிலுள்ள அமைந்துள்ள பழமையான மற்றும் பிரபலமான இந்து கோவில்களில் ஒன்றாகும். கோயிலின் பிரதான தெய்வமாக அனுமன் இருக்கிறார். மேலும், கோயில் வளாகத்தில் இராமர், சிவன், சரசுவதி, துர்க்கை, சந்தோஷி மாதா, வேணுகோபால சுவாமி, ஜெகநாதர் போன்ற மற்ற தெய்வங்களும் உள்ளன. இந்த கோயில் சந்தோஷ்நகருக்கு அருகிலுள்ள கர்மங்காட்டில் அமைந்துள்ளது. நாகார்ஜுனா சாகர் வட்டச் சாலைக்கு அருகில் உள்ளது. செவ்வாய் மற்றும் சனிக்கிழமைகளைத் தவிர அனைத்து நாட்களிலும் கோயில் காலை 6 மணி முதல் மதியம் 12 மணி வரையிலும் மாலை 4:30 மணி முதல் இரவு 8:30 மணி வரையிலும் திறந்திருக்கும்.

செவ்வாய் மற்றும் சனிக்கிழமைகளில் இது காலை 5.30 மணி முதல் மதியம் 1 மணி வரையும் மாலை 4:30 மணி முதல் இரவு 9 மணி வரையிலும் திறந்திருக்கும். 

## புனைவு
இது பொ.ச. 12ஆம் நூற்றாண்டில் கட்டப்பட்டது (தோராயமாக 1143). ஒரு காக்கதிய மன்னன் வேட்டையாடச் சென்று ஒரு மரத்தடியில் ஓய்வெடுத்துக் கொண்டிருந்தபோது, யாரோ இராமரின் பெயரை உச்சரித்துக்கொண்டிருப்பதைக் கேட்டான். அடர்ந்த காடுகளின் நடுவில் அது யார் என்று ஆச்சரியப்பட்ட அவன், அமர்ந்திருக்கும் தோரணையிலுள்ள ஒரு அனுமன் சிலையிலிருந்து வருவதாக அறிந்தான். சிலைக்கு மரியாதை செலுத்தி, அவன் தனது தலைநகருக்குத் திரும்பினான். அன்றிரவு, இறைவன் அவனது கனவில் தோன்றி ஒரு கோவிலைக் கட்டும்படி கேட்டுக்கொண்டார் என்பதாக ஒரு கதை இருக்கிறது. 

## மேற்கோள்கள்

## வெளி இணைப்புகள்
* Karmanghat Hanuman Temple Timings 
பகுப்பு:இந்தியாவிலுள்ள ஆஞ்சநேயர் கோயில்கள்
பகுப்பு:தெலங்காணாவில் உள்ள இந்துக் கோயில்கள்‎
சிறீ பெத்தம்மா தாய் கோயில்

**சிறீ பெத்தம்மா தாய் கோயில்** (*Sri Peddamma Thalli Temple*) அல்லது **பெத்தம்மா தல்லி குடி** என்பது தெலங்காணாவின் ஐதராபாத்தில் ஜுபிளி ஹில்ஸ் பகுதியில் அமைந்துள்ள ஒரு இந்துக் கோயிலாகும்.   போனலு பண்டிகை காலத்தில் இது மிகவும் பிரபலமாக இருக்கிறது. 

மறைந்த முன்னாள் அமைச்சர் பி.ஜனார்த்தனாரெட்டியால் புனரமைக்கப்பட்ட இந்தக் கோயில் வளாகத்தில் ஐந்து மாடி கருவறை, ஏழு மாடி இராஜகோபுரம், திருமண மண்டபம் மற்றும் தங்குமிடங்கள் உள்ளன. 1984ஆம் ஆண்டு முதல் அம்பி விருபாக்சர்களால் ஒரு புதிய சிலை நிறுவப்பட்டதிலிருந்து இந்த கோயில் நாளுக்கு நாள் வளர்ந்து வருகிறது. கோயில் வளாகத்தில் உயர்ந்த கொடிக் கம்பம் உள்ளது.

## திருவிழா
கோயிலின் ஐந்து முக்கிய திருவிழாக்கள் மிகுந்த ஆடம்பரமாக கொண்டாடப்படுகின்றன. இவை பிரம்மோத்சவங்கள், போனலு, சாகம்பரி திருவிழாக்கள், விஜயதசமி, சிரணவராத்திரம். ஐதராபாத்து மற்றும் சிக்கந்தராபாத் இரட்டை நகரங்கள் மற்றும் புறநகர்ப் பகுதிகளைச் சேர்ந்த ஆயிரக்கணக்கான பக்தர்கள் பண்டிகைகளின் போது அதிகளவில் கோவிலுக்கு வருகிறார்கள்.

## சொற்பிறப்பியல்
பெத்தா மற்றும் அம்மா என்ற இரண்டு தனித்தனி சொற்களைக் கொண்ட "பெத்தம்மா" என்ற வார்த்தையின் அர்த்தம் 'பெரிய தாய்' என்பதாகும். கிராம தெய்வங்களின் 11 வடிவங்களில் ஒன்றான இவர் மிக உயர்ந்தவர் என்று கருதப்படுகிறார்.
thumb| பெத்தம்மா கோயில் - ஐதராபாத்து

## திரையுலகம்
கோயிலைச் சுற்றி திரைப்படத் துறையைச் சேர்ந்த பல்வேறு தயாரிப்பு நிறுவனங்களும், அரங்கங்களும் இருப்பதால், முகூர்த்த நாட்களிலும் திரைப்பட படப்பிடிப்பு ஆரம்ப நாட்களிலும் இங்கு சிறப்பு பூசைகள் ஏற்பாடு செய்யப்படுகிறது.

## நிலம் ஆக்கிரமிப்பு
இந்த கோவிலில் பெரிய தோட்டங்கள் உள்ளன. இருப்பினும், கடந்த சில ஆண்டுகளில் ஐதராபாத்து நகரம் வேகமாக வளர்ந்து வருவதால், கோயிலின் அசையா சொத்துக்கள் மற்ற பண்டைய ஆலயங்களைப் போலவே மெதுவாக ஆக்கிரமிப்பாளர்களின் கைகளில் நழுவுகிறது. 

## திறந்திருக்கும் நேரம்

பெத்தம்மா கோயில் காலை 6 மணி முதல் 1 மணி வரையும், திங்கள் முதல் சனி வரை மாலை 3 முதல் 8 வரையிலும் திறந்திருக்கும். ஞாயிற்றுக்கிழமைகளில் கோயில் 6 முதல் 8:30 வரை திறக்கப்படுகிறது. 
## மேலும் காண்க
* ஜுபிளி ஹில்ஸ்
## குறிப்புகள்

பகுப்பு:தெலங்காணா
பகுப்பு:ஐதராபாத்து
நியோகிரெக்சு

**''நியோகிரெக்சு** (Neocrex)'' என்பது ராலிடே எனப்படும் காணான்கோழி பறவைக் குடும்பத்தில் உள்ள ஓர் பேரினம். இது மத்திய மற்றும் தென் அமெரிக்காவில் காணப்படுகிறது.

## சிற்றினங்கள்
இந்தப் பேரினத்தில் பின்வரும் சிற்றினங்கள் உள்ளன: 

## மேற்கோள்கள்

## வெளி இணைப்புகள்

*   
*  
பகுப்பு:பறவைப் பேரினங்கள்
புனித யோவான் தேவாலயம், சிக்கந்திராபாத்

**சிக்கந்திராபாத் புனித யோவான் தேவாலயம்** (*St. John's Church, Secunderabad*) ஒரு வரலாற்று கட்டிடமாகும். இது 1818ஆம் ஆண்டில் சிக்கந்தராபாத் நகரின் மாரெட்பள்ளியில் கட்டப்பட்டது. 1813ஆம் ஆண்டில் யோவானின் பெயரிடப்பட்டது. இது சிக்கந்திராபாத்திள்ள பழமையான கிறிஸ்தவ தேவாலயம் ஆகும். 

## வரலாறு
இந்த தேவாலயம், பிரித்தானிய இராணுவத் துருப்புக்களுக்காக கட்டப்பட்டது. உள்ளூர்வாசிகளின் கூற்றுப்படி, செகந்திராபாத்தைச் சேர்ந்த திவான் பகதூர் சேத் ராம் கோபால் தேவாலயத்தின் கட்டுமானத்திற்கும் புதைபடிவங்களுக்கும் நிதியளித்தார்.  இதை நிர்வகிக்க இலண்டனில் இருந்து திருத்தந்தைகள் பணியமர்த்தப்பட்டனர். கன்டோன்மென்ட் பகுதியில் வசிக்கும் பிரித்தானிய இராணுவ அதிகாரிகள் மட்டுமே தேவாலயத்திற்குள் அனுமதிக்கப்பட்டனர். நீண்ட காலமாக, குறைந்த எண்ணிக்கையிலான வெளிநாட்டு கிறிஸ்தவர்கள் மட்டுமே நுழைந்தனர்.

இந்த தேவாலயம் கிறிஸ்துவின் சிலுவையின் வடிவத்தில் உள்ளது. இது இந்திய-ஐரோப்பிய பாணியில் கட்டப்பட்டுள்ளது.  தேவாலயத்தின் உள்ளே யங்கோன் தேக்கு மற்றும் பிற பொருட்களால் செய்யப்பட்ட சுமார் 30 அடி நீளப் பெஞ்சுகள் உள்ளன.

தேவாலயத்திற்கு 1914 வரை மின்சாரம் இல்லை. மின்சார விளக்குகள் மற்றும் விசிறிகள் 1918இல் நிறுவப்பட்டன. இந்த தேவாலயம் 1998ஆம் ஆண்டில் ஒரு பாரம்பரிய தளமாக இருந்தது. இது பண்டைய மரபுவழி கட்டிடக்கலைக்கு ஒரு சான்றாகும். 

1857 ஆம் ஆண்டில் நடந்த சிப்பாய் கிளர்ச்சியின்போது வெளியே வைத்திருந்த துப்பாக்கிகள் ஒரு முறை திருடப்பட்ட பின்னர், பிரித்தானியத் துருப்புக்கள் துப்பாக்கிகளை உள்ளே கொண்டு வர அனுமதிக்கப்பட்டன. 

இது 1998 இல் ஐதராபாத்து நகரின் பாரம்பரிய கட்டமைப்பாக நியமிக்கப்பட்டது.
## மேலும் காண்க
* புனித ஜார்ஜ் தேவாலயம், ஐதராபாத்து
## மேற்கோள்கள்

பகுப்பு:தெலங்காணாவில் உள்ள கிறித்தவக் கோவில்கள்
பகுப்பு:ஐதராபாத்து
புனித ஜார்ஜ் தேவாலயம், ஐதராபாத்து

**புனித ஜார்ஜ் தேவாலயம் (St. George's Church) என்பது** இந்தியாவின் ஹைதராபாத் நகரில் உள்ள மிகப் பழமையான தேவாலயம் ஆகும். இது 1844-இல் கட்டப்பட்டது.  பொ.ச. 1947-ஆம் ஆண்டில் ஒன்றிணைந்த தேவாலயமாக தென்னிந்தியத் திருச்சபையால் ஒன்றிணைக்கப்பட்டது. 

## வரலாறு
கோத்தியில் பிரித்தானியர்களின் அலுவலகக் கட்டிடம் அமைக்கப்பட்டதன் மூலம், பல கிறிஸ்தவர்கள் சதர்காட், அபிட்ஸ் பகுதியில் குடியேறினர். இந்த தேவாலயம் ஐதராபாத் நிசாம் அனுமதியுடன் சுமார் பதினொரு ஏக்கர் பரப்பளவில் கட்டப்பட்டது.
இதை பிரித்தானிய குடியிருப்பாளரான சர் ஜார்ஜ் யேல் படிவமைத்தார். பிப்ரவரி 1844இல் அடிக்கல் நாட்டப்பட்டு இதன் கட்டுமானம் கிட்டத்தட்ட இரண்டு ஆண்டுகள் கழிந்தபின் 18 செப்டம்பர் 1844 அன்று தெய்வீகச் சேவைக்காக திறக்கப்பட்டது. கிறிஸ்துவின் சிலுவை வடிவத்தில் ஐரோப்பிய பாணியில் எழுபது அடி உயரத்தில் கட்டப்பட்ட இந்த தேவாலயத்திற்கு முன்னால் ஒரு உயர்ந்த போர்டிகோ, தேவாலயத்தின் உள்ளே யங்கோன் தேக்கு மற்றும் பிற பொருட்களால் செய்யப்பட்ட சுமார் 30 அடி நீளப் பெஞ்சுகள் உள்ளன. கிறிஸ்துவின் வாழ்க்கையை சித்தரிக்கும் படங்களும், பிற உருவங்களும் தேவாலயத்தின் வண்ண கண்ணாடிகளில் வரையப்பட்டுள்ளன.

## மேற்கோள்கள்

பகுப்பு:தெலங்காணாவில் உள்ள கிறித்தவக் கோவில்கள்
பகுப்பு:ஐதராபாத்து
முசீராபாத்து பள்ளிவாசல்

**முசீராபாத் மஸ்ஜித்** (*Musheerabad Mosque*) ( முசீராபாத் பாடி மஸ்ஜித் அல்லது ஜமா மஸ்ஜித் முசீராபாத் என்றும் அழைக்கப்படுகிறது) என்பது இந்திய மாநிலமான தெலங்காணாவின் ஐதராபாத்தின் முஷீராபாத் பகுதியில் அமைந்துள்ள ஒரு பள்ளிவாசலாகும்.    அசல் பகுதியை குதுப் ஷாஹி வம்சத்தின் நான்காவது சுல்தானான இப்ராஹிம் குலி குதுப் ஷா கட்டியுள்ளார். இது ஐதராபாத்தின் ஹயாத்நகர் பகுதியில் அமைந்துள்ள ஹயாத் பக்சி பள்ளிவாசலை ஒத்துள்ளது.

## வரலாறு
இதன் கட்டுமானம் 1580 இல் தொடங்கி 1611 இல் நிறைவடைந்தது. கோல்கொண்டாவின் வீழ்ச்சிக்குப் பின்னர், பள்ளிவாசல் பயன்பாட்டில் இல்லை. இந்த பகுதி நிசாம் அலிகானின் ஆட்சியின் போது பிரதம மந்திரி நவாப் அரஸ்து ஜாவின் சாகிராகும் வரை இது கைவிடப்பட்டது. இது 1951ஆம் ஆண்டில் சரி செய்யப்பட்டது. இன்று, பழைய கட்டமைப்பு பாழடைந்த நிலையில் உள்ளது.

தொழுகைகளுக்கு இடமளிக்கும் வகையில் புதிய நான்கு மாடிப் பகுதி கட்டப்பட்டுள்ளது. இன்று புதிய பகுதி ஒரு பெரிய முற்றத்துடன் அமைந்துள்ளது. 

## கட்டுமானம்
கட்டிடங்களுக்கு நான்கு வாயில்கள் கட்டுவதும் சுண்ணாம்புடன் அழகான வடிவமைப்புகளை செதுக்குவதும் ஈரானிய கலாச்சாரத்தின் ஒரு பகுதியாகும். ஐதராபாத்து நகரில் உள்ள பல்வேறு கட்டமைப்புகளில் ஈரானியர்கள் செல்வாக்கு செலுத்தினர். முசீராபாத் பள்ளிவாசலும் ஈரானிய பாணியில் கட்டப்பட்டுள்ளது. இந்த மசூதியில் ஐந்து உயரமான வளைவுகளும் மூலைகளில் இரண்டு மினார்களும் உள்ளன.

## மேலும் காண்க
* குல்சம் பேகம் பள்ளிவாசல்
* எசுப்பானியப் பள்ளிவாசல்
* தோலி பள்ளிவாசல்
* கைரதாபாத் பள்ளிவாசல்
* மக்கா பள்ளிவாசல், ஐதராபாத்து

## குறிப்புகள்

பகுப்பு:பள்ளிவாசல்கள்
பகுப்பு:தெலங்காணா
பகுப்பு:ஐதராபாத் இராச்சியம்
பகுப்பு:ஐதராபாத்து
இந்தியாவில் நூலக அறிவியல் கல்வி

**இந்தியாவில் நூலக அறிவியல் கல்வி** (*Library science education in India*) 19 ஆம் நூற்றாண்டின் பிற்பகுதியிலிருந்து தொடங்குகிறது.  பன்னாட்டு நூலக சங்கங்கள் மற்றும் நிறுவனங்கள் மற்றும் யுனெசுகோவின் உதவியுடன் சுதந்திரத்திற்குப் பிந்தைய காலத்தில் நூலக-அறிவியல் கல்வி உத்வேகத்தை பெற்றது.  குறிப்பாக  பல்கலைக்கழக மட்டத்தில் இக்கல்விப் பிரிவு ஒரு மையமாக திகழ்ந்தது.  1990 ஆம் ஆண்டின் முற்பகுதியில் இந்திரா காந்தி தேசிய திறந்தநிலை பல்கலைக்கழகம் நிறுவப்பட்டதன் மூலம் நூலகம் மற்றும் தகவல் அறிவியல் துறை பிரபலமடைந்தது. இக்னோவுடன் கூடுதலாக 13 மாநில திறந்தவெளி பல்கலைக்கழகங்கள் பல நூலகம் மற்றும் தகவல் அறிவியல் பாடத் திட்டங்களை வழங்குகின்றன. அலகாபாத்திலுள்ள உ.பி. ராஜர்சி டாண்டன் திறந்தவெளி பல்கலைக்கழகம் இளங்கலை, முதுகலை மற்றும் முனைவர் பட்ட அளவுகளில் தொலைதூரக் கல்வி மூலம் நூலகம் மற்றும் தகவல் அறிவியல் பட்டப்படிப்புகளை வழங்குகிறது. 1982 ஆம் ஆண்டு நிறுவப்பட்ட டாக்டர் பி.ஆர்.அம்பேத்கர் திறந்தநிலைப் பல்கலைக்கழகம் இளநிலை, முதுநிலை, ஆய்வியல் நிறைஞர், முனைவர் நிலைகள்  நூலக அறிவியலில் பட்டங்களை வழங்குகிறது. 
## மேற்கோள்கள்

## புற இணைப்புகள்
*IGNOU website

பகுப்பு:நூலகவியல்
பகுப்பு:இந்திய நூலகங்கள்
பகுப்பு:நூலக அறிவியல் கல்வி
புனித யோசேப்பு பேராலயம், ஐதராபாத்து

**புனித யோசேப்பு பேராலயம்** ( *St Joseph's Cathedral* ) என்பது இந்திய மாநிலமான் தெலங்காணாவின் ஐதராபாத்து நகரிலுள்ள ஒரு கத்தோலிக்க திருச்சபையின் பேராலயமாகும். இது ஐதராபாத்து மறைமாவட்ட பேராலயமும், ஐதராபாத்து மற்றும் சிக்கந்தராபாத் நகரங்களின் மிக அழகான தேவாலயங்களில் ஒன்றுமாகும். 

## வரலாறு
அன்றைய கிறிஸ்தவ மதத் தலைவரான டொமினிக் பார்பெரோவின் ஆதரவின் கீழ் நிசாம் நவாப்களின் ஆட்சிக் காலத்தில் இந்த தேவாலயம் கட்டப்பட்டது.  நவாப் உஸ்மான் ஜாவை தொடர்பு படுத்தும் கல்வெட்டுகளில் ஒன்று தேவாலயத்தின் முன் உள்ளது. இந்த தேவாலயம் மார்ச் 19, 1870 இல் மற்றொரு மதத் தலைவரான பீட்டர் கப்ரோட்டியால் நிறுவப்பட்டது. 1872 இல், உள்ளூர் கிறிஸ்தவர்களின் உதவியுடன், திருத்தந்தை எல். மல்பெரி என்பவரல் தேவாலயத்தின் முக்கிய கட்டிடங்கள் கட்டி முடிக்கப்பட்டு 1875இல் கிறிஸ்துமஸ் ஈவ் அன்று திறக்கப்பட்டது.

## கட்டுமானம்
இது உயரமான பாறையில் சிலுவையின் வடிவத்தில் கட்டப்பட்டுள்ளது. முகப்பும் மணி கோபுரங்களும் 1891இல் முடிக்கப்பட்டன. பெரிய அளவிலான மணிகள் மற்றும் வண்ணமயமான ஓவியங்கள் 1892 இல் இத்தாலியில் இருந்து தேவாலயத்திற்கு கொண்டு வரப்பட்டன. சிக்கந்தராபாத்தில் உள்ள கன்டோன்மென்ட் வரை தேவாலயத்தில் மணி கேட்கப்படுகிறதென கூறப்படுகிறது. ஏழாவது நிசாம் நவாப் மிர் உஸ்மான் அலிகான் அடிக்கடி தேவாலயத்திற்குச் சென்று சுவர் கடிகாரங்கள், எண்ணெய் ஓவியங்கள் மற்றும் கோபுரங்களில் பொருத்தப்பட்ட பெரிய மேசைகள் போன்ற இலவச தளபவாடங்களை நன்கொடையாக வழங்கினார்.

மத்திய மண்டபம் மிகப் பெரியது. இங்கு ஒரு நேரத்தில் சுமார் 500 பேர் பிரார்த்தனை செய்ய முடியும். தேவாலயத்தின் உள்ளே இருக்கும் பிரதான மண்டபத்தில், மைக்கலாஞ்சலோவின் புகழ்பெற்ற தாயும் சேயும் என்ற கலையழகு மிக்க பளிங்குச் சிலையின் சாயலில் ஒரு சிலை வடிவைமைக்கப்பட்டுள்ளது. 

## மேலும் காண்க
*புனித ஜார்ஜ் தேவாலயம், ஐதராபாத்து
## மேற்கோள்கள்

## வெளி இணைப்புகள்

*St Joseph's Cathedral website 
*Article about St Joseph's from தி இந்து
*Diocese of Hyderabad from The Catholic Encyclopedia
*PIME Missionary Fathers celebrate 150 years in India 
*Interior photographs of St Joseph's Cathedral 

பகுப்பு:தெலங்காணாவில் உள்ள கிறித்தவக் கோவில்கள்
பகுப்பு:ஐதராபாத்து
*

பகுப்பு:Coordinates on Wikidata
குல்சம் பேகம் பள்ளிவாசல்

**குல்சம் பேகம் பள்ளிவாசல்** (*Kulsum Begum Masjid*) (குல்சம்புரம் பள்ளிவாசல் அல்லது ஜமா மஸ்ஜித் கார்வான் என்றும் அழைக்கப்படுகிறது ) என்பது இந்திய மாநிலமான தெலங்காணாவின் ஐதராபாத்தின் கார்வான் வட்டாரத்தில் உள்ள ஒரு பள்ளிவாசலாகும். இது 17ஆம் நூற்றாண்டில் சுல்தான் முகம்மது குதுப் ஷாவின் மகள் குல்சம் பேகம் என்பவரால் கட்டப்பட்டது.    பள்ளிவாசல் அமைப்பின் உறுப்பினர்களின் கூற்றுப்படி, திருமணத்தின் போது குல்சம் பேகம் அவரது கணவரிடமிருந்து திருமணத்தின்போது பெறப்பட்ட பரிசுத் தொகையைக் கொண்டு இந்த பள்ளிவாசல் கட்டப்பட்டது.

## கட்டிடக்கலை
இந்தக் கட்டிடக்கலை நகரத்தின் பிற குதுப் ஷாஹி பள்ளிவாசல்களுடன் மிகவும் ஒத்திருக்கிறது. மூன்று அடி உயரமுள்ள ஒரு அஸ்திவாரத்தில் கட்டப்பட்ட இதன் முகப்பில் மூன்று வளைவுத் திறப்புகள் உள்ளன. முகப்பிலிருக்கும் இரண்டு மினார்களின் வெளிப்புறச் சுவர்கள் பெரிதும் அலங்கரிக்கப்பட்டுள்ளன. கூடுதலாக, இரண்டு சிறிய வளைந்த மாடங்கள் சுவரை ஒட்டி நிற்கின்றன.

பள்ளிவாசல் நிர்மாணித்த தேதி குறித்த எந்த கல்வெட்டும் இல்லை. 

## மேற்கோள்கள்

பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பகுப்பு:தெலங்காணா
எஸ். டி. ராமச்சந்திரன்

**எஸ். டி.  ராமச்சந்திரன்** (*S.T.Ramachandran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் தமிழக காங்கிரஸ் கட்சியின்  மாநிலப் பொதுச் செயலாளராக உள்ளார். இவர் 2021 ஆம் ஆண்டு தமிழக சட்டசபைக்கான தேர்தலில் அறந்தாங்கி தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
### சட்டமன்ற உறுப்பினராக

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:புதுக்கோட்டை மாவட்ட மக்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சிறப்புத் தோற்றம்

**சிறப்புத் தோற்றம்** (Special effect) என்பது ஒரு கதை அல்லது மெய்நிகர் உலகில் கற்பனை செய்யப்பட்ட நிகழ்வுகளை உருவகப்படுத்த திரையரங்கம், திரைப்படம், தொலைக்காட்சி மற்றும் நிகழ்பட ஆட்டம் போன்ற தொழில்களில் உருவகப்படுத்த பயன்படுத்தப்படும் மாயைகள் அல்லது காட்சி தந்திரங்கள் ஆகும்.

சிறப்புத் தோற்றம் பாரம்பரியமாக இயந்திர தோற்றங்கள் மற்றும் ஒளியியல் தோற்றங்கள் என வகைப்படுத்தப்படுகின்றன. எண்ணிம திரைப்படத் தயாரிப்பின் தோற்றத்துடன் சிறப்பு தோற்றங்கள் மற்றும் காட்சி தோற்றங்களுக்கு இடையிலான வேறுபாடு வளர்ந்துள்ளது. இது எண்ணிம பிந்தைய தயாரிப்பு மற்றும் ஒளியியல் தோற்றங்களை குறிக்கிறது, அதே நேரத்தில் "சிறப்பு தோற்றங்கள்" இயந்திர தோற்றங்களை குறிக்கிறது.

## நேரடி சிறப்பு விளைவுகள்
நேரடி சிறப்பு தோற்றங்கள் என்பது அரங்கம், விளையாட்டு நிகழ்வுகள், இசை நிகழ்ச்சிகள் மற்றும் தனியார் நிகழ்ச்சிகள் போன்ற  நிகழ்வுகளில் நேரடி பார்வையாளர்களுக்கு முன்னால் பயன்படுத்தப்படும் தோற்றங்கள் ஆகும்.

## மேற்கோள்கள்

* ''Cinefex'' magazine
* ''American Cinematographer'' magazine
* Richard Rickitt: *Special Effects: The History and Technique*, Billboard Books; 2nd edition, 2007; 
* *Movie Magic: The History of Special Effects in the Cinema* by John Brosnan (1974)
**Techniques of Special Effects Cinematography* by Raymond Fielding (For many years, the standard technical reference. Current edition 1985)
* Special Effects: Titanic and Beyond The online companion site to the NOVA documentary (especially notable are the timeline and glossary)
* T. Porter and T. Duff, "Compositing Digital Images", Proceedings of SIGGRAPH '84, 18 (1984).
* The Art and Science of Digital Compositing ()
* 
* Mark Cotta Vaz; Craig Barron: *The Invisible Art: The Legends of Movie Matte Painting*, Chronicle Books, 2004; 
* Larry Nile Baker, A History of Special Effects Cinematography in the United States, 1895–1914'', Larry Nile Baker, 1969.

பகுப்பு:திரைப்படம் தயாரித்தல்
வி. ஆர். இராமநாத ஐயர்

**வி. ஆர். இராமநாத ஐயர்** (*V. R. Ramanatha Iyer*) சென்னை மாநகரத் தந்தையாக பணியாற்றினார். இவர் 1955 முதல் 1956 வரை இப்பதவியிலிருந்தார். இவர் சென்னையின் புகழ்பெற்ற இராமகிருஷ்ண லஞ்ச் ஹோம் நிறுவனர் ஆவார்.

## மேற்கோள்கள்

பகுப்பு:1965 இறப்புகள்
பகுப்பு:1896 பிறப்புகள்
பகுப்பு:சென்னை நகரத்தந்தைகள்